Zooropa
<s>Zooropa je osmi studijski album irskog rock sastava U2.</s><s>Izdala ga je kuća Island Records 1993. godine.</s><s>Inspirirani iskustvima sa svoje Zoo TV turneje koja je tada bila u tijeku, U2 su u Zooropi nastavili obrađivati teme tehnološkog i medijskog preopterećenja.</s><s>Ovaj je album nastavak njihovih eksperimenata s alternativnom rock i dance glazbom te elektroničkim efektima, koje su počeli s prethodnim albumom, Achtung Baby.</s>

<s>Snimanje je počelo u veljači/februaru 1993., u šestomjesečnoj pauzi između dviju dionica Zoo TV turneje.</s><s>Album je prvobitno zamišljen kao EP koji bi pratio nadolazeću Zooropa (europsku) dionicu turneje, ali je kasnije odlučeno da se snimi potpuni album.</s><s>Zooropa nije stigla na vrijeme za nastavak turneje, i bend se morao više puta vraćati u Dublin na produkciju.</s>

<s>Usprkos tome što nijedan od tri singla ("Numb", "Lemon", "Stay (Faraway, So Close!)") nije dobio status većeg hita, album je dobio pozitivne kritike i nakladu od 7 milijuna primjeraka.</s><s>U2 su za ovaj album 1994. nagrađeni Grammyjem u kategoriji najboljeg alternativnog glazbenog albuma.</s>

<s>Popis kompozicija</s>

<s>Napomena
Nakon što se pjesma "The Wanderer" stiša, čuje se "skrivena pjesma" od 30 sekundi koju čini alarm koji je DJ-e svojedobno upozoravao na tišinu u eteru.</s>

<s>Osoblje</s>

<s>U2
Bono – vokal, gitara
The Edge – gitara, klavir, sintesajzeri, vokal
Adam Clayton – bas gitara
Larry Mullen Jr. – bubnjevi, perkusije, prateći vokal</s>

<s>Dodatna glazba
Brian Eno – sintezajzeri, klavir, arkadni zvukovi, prateći vokal, loopovi, gudaći instrumenti, harmonium
Des Broadbery – loopovi (brojevi 2, 6, 7)
Flood – loopovi (brojevi 6, 10)
Johnny Cash – glavni vokal (broj 10)</s>

<s>Tehničko osoblje
Flood – produkcija, miksanje, inženjering
Brian Eno – produkcija
The Edge – produkcija
Robbie Adams – inženjering
Willie Mannion – inženjering i pomoć u miksanju
Rob Kirwan – inženjering i pomoć u miksanju
Mary McShane – inženjering i pomoć u miksanju
Stewart Whitmore – digitalni editing 
Arnie Acosta – mastering</s>

<s>Izvori</s>

<s>Vanjske poveznice</s>

<s>Zooropa  na U2.com</s>

<s>Albumi 1993.</s><s>Albumi benda U2</s>

